Vername SA joernalis sterfBen Said. (Foto: Facebook) eNCA het Dinsdag bevestig Ben Said, die kanaal se nuusdirekteur, het Maandagmiddag gesterf terwyl hy saam met sy gesin met vakansie was. Luidens ŉ verklaring deur die nuuskanaal was Said met vakansie in Mosambiek toe hy verdrink het. Said het onlangs teruggekeer na Suid-Afrika nadat hy vir TRT World in Turkye gewerk het, en weer by die senior bestuurspan by eNCA aangesluit. Jeremy Maggs, redakteur van eNCA, het sy skok en hartseer oor Said se dood uitgespreek. “Ben was een van die land se beste televisiejoernaliste en sy dood is ŉ enorme verlies vir die stasie,” het hy gesê. “Hy het pas weer by die stasie aangesluit en sy teenwoordigheid was reeds duidelik in alle aspekte van die onderneming. Ons is almal diep geskok.” Said word oorleef deur sy vrou, Nicky, en sy dogters, Lily en Bella.